
Nr. Înregistrare TMI2023-000259/12.05.2023
REFERAT DE APROBARE A  PROIECTULUI DE HOTĂRÂRE

privind aprobarea depunerii și implementării proiectului „Extinderea secției de neonatologie  a Spitalului Clinic Municipal de Urgenta Timisoara prin dezvoltarea capacitații infrastructurii dedicate îngrijirii pacientului critic neonatal si îmbunătățirea programului de screening  prin dotarea cu echipamente medicale adecvate” și a cheltuielilor legate de proiect, precum și a Acordului de Parteneriat între Spitalul Clinic Municipal de Urgență Timișoara în calitate de lider al parteneriatului – Solicitant și U.A.T. Municipiul Timișoara,  în calitate de ordonator principal de credite – Partener de Proiect,  spre finanțare prin PNRR 2020-2026, C 12-Sănătate, Investiţia: I2. Dezvoltarea infrastructurii spitaliceşti publice, Investiţia specifică: I2.3: Secții de terapie intensivă pentru nou-născuți

· Descrierea situației actuale

Prin adresa nr.E-1820/31.03.2023 înregistrată în cadrul primăriei cu nr. SC2023-008993/05.04.2023 (Anexată prezentei), Spitalul Clinic Municipal de Urgență Timișoara solicită aprobarea depunerii în parteneriat a proiectului „Extinderea secției de neonatologie  a Spitalului Clinic Municipal de Urgență Timișoara prin dezvoltarea capacității infrastructurii  dedicate îngrijirii pacientului critic neonatal și îmbunătățirea programului de screening  prin dotarea cu echipamente medicale adecvate” în  cadrul apelului de proiecte –COD APEL:MS-0023, Pilonul V: Sănătate și reziliență instituțională Componenta: 12 – Sănătate, Investiția: I2. Dezvoltarea infrastructurii spitalicești publice, Investiția specifică: I2.3: Secții de terapie intensivă pentru nou-născuți, Planul Național de Redresare și Reziliență.

Obiectivul Investiției I2.3 îl constituie extinderea capacității infrastructurii spitalicești dedicată îngrijirii pacientului critic neonatal (a) cu 124 de paturi adiționale (preponderent cazuri de grad 3) – inclusiv infrastructură și echipamente aferente,(b) dotarea cu echipamente medicale adecvate pentru 90 de paturi existente si îmbunătățirea programului de screening (investiții în beneficiul a 25 de unități spitalicești dintre cele 69 vizate pentru întreaga investiție); îmbunătățirea programului de screening, prin dotarea infrastructurii existente cu: mixer de aer-oxigen pentru sala de naștere și pentru cezariană, monitor SN, monitor SOC, ventilator de transport cu FiO2 reglabil 21-100%, incubator de transport, dispozitiv laser, retcam pentru transport, oftalmoscop indirect, inclusiv instrumente;

În urma analizei situației existente cu privire la deficientele, nevoile și necesitățile spitalului în reducerea ratei de mortalitate infantilă pentru îmbunătățirea calității serviciilor medicale, a siguranței pacientului, creșterea adresabilității și îmbunătățirea accesului la tratament al nou-născuților cu afecțiuni critice prin modernizarea, extinderea și dotarea cu echipamente noi a unității de terapie intensivă neonatală pentru pacientul critic neonatal în vederea unui tratament adecvat, in conformitate cu legislatia în vigoare s-a identificat posibilitatea finanțării unor echipamente necesare prin PNRR. 

Prin proiect se dorește extinderea capacității infrastructurii spitalicești dedicate pacienților critici nou-născuți cu paturi suplimentare (inclusiv infrastructura și echipamentele aferente), dotarea paturilor existente cu aparatura medicală adecvată, precum și îmbunătățirea programului de screening (retinopatie de prematuritate, maladii congenitale de cord) prin dotarea infrastructurii existente cu aparatura medicală relevantă, și imbunatarirea calitatii serviciilor medicale oferite inclusive prin formarea continuă a cadrelor medicale pentru tratarea corespunzătoare a pacienților nou-născuți în stare gravă, inclusiv reevaluarea periodică a acestor cadre prin amenajarea si dotarea unui centru regional de formare.

· Schimbări preconizate și rezultate așteptate
Municipiul Timișoara are în vedere depunerea în parteneriat cu Spitalul Clinic Municipal de Urgența Timisoara în calitate de Solicitant - Lider de parteneriat a proiectului „Extinderea secției de neonatologie a Spitalului Clinic Municipal de Urgenta Timisoara prin dezvoltarea capacitații infrastructurii dedicate îngrijirii pacientului critic neonatal si îmbunătățirea programului de screening prin dotarea cu echipamente medicale adecvate” în cadrul Apelului de Proiecte– COD APEL: MS-0024 Pilonul V: Sănătate și reziliență instituțională COMPONENTA: 12 - Sănătate INVESTIȚIA: I2. Dezvoltarea infrastructurii spitalicești publice Investiția specifică: I2.3: Secții de terapie intensivă pentru nou-născuți.
Ca urmare a implementării proiectului „Extinderea secției de neonatologie a Spitalului Clinic Municipal de Urgenta Timisoara prin dezvoltarea capacitații infrastructurii dedicate îngrijirii pacientului critic neonatal si îmbunătățirea programului de screening prin dotarea cu echipamente medicale adecvate” vor rezulta următoarele:
· Lucrări pentru extindere paturi terapie intensivă neonatală, dotări și facilități complementare extinderii – O secție de neonatologie a Spitalului Clinic Municipal de Urgență Timișoara extinsă cu 3 paturi adiționale, inclusiv infrastructură și echipamente.
· Dotarea secției de neonatologie a Spitalului Clinic Municipal de Urgență Timișoara ulterior lucrărilor de extindere; 

· Dotarea secției de neonatologie a Spitalului Clinic Municipal de Urgență Timișoara în vederea îmbunătățirii programului de screening /prevenție și tratament pentru retinopatia de prematuritate profilaxia secundară;

· Crearea unui cadru eficient de formare pentru îmbunătățirea competentelor in managementul prenatal al afecțiunilor cu impact asupra mortalității infantile pentru medici si asistenți medicali din domeniul neonatologiei; 
· Activități de promovare și publicitate a proiectului conform Manualului de Identitate Vizuală.
Proiectul va fi depus și implementat în baza unui parteneriat încheiat între unitatea sanitară, Spitalul Clinic Municipal de Urgenta Timișoara în calitate de lider al parteneriatului, și ordonatorul principal de credite Municipiul Timișoara.

Valoarea maximă eligibilă a proiectului „Extinderea secției de neonatologie  a Spitalului Clinic Municipal de Urgenta Timisoara prin dezvoltarea capacitații infrastructurii dedicate îngrijirii pacientului critic neonatal si îmbunătățirea programului de screening  prin dotarea cu echipamente medicale adecvate” este de 23.055.958,41 lei fără TVA, proiectul având o durată de implementare de 17 luni.
Spitalul Clinic Municipal de Urgența Timișoara - Lider de parteneriat, va asigura realizarea documentației aferente Proiectului mai sus menționat, precum și încărcarea Dosarului de finanțare aferent acestuia, în conformitate cu Ghidul solicitantului pentru Investiția specifică I2.3. v ale PNRR din cadrul Pilonului V: Sănătate și reziliență instituțională - Componenta 12: Sănătate - Investiția I2. Dezvoltarea infrastructurii spitalicești publice, Planul Național de Redresare și Reziliență al României.
Concluzii

Având în vedere cele menționate mai sus, considerăm necesară și oportună promovarea proiectului de hotărâre privind aprobarea depunerii și implementării proiectului “Extinderea secției de neonatologie a Spitalului Clinic Municipal de Urgenta Timisoara prin dezvoltarea capacitații infrastructurii dedicate îngrijirii pacientului critic neonatal si îmbunătățirea programului de screening prin dotarea cu echipamente medicale adecvate” și a cheltuielilor legate de proiect, precum și a Acordului de Parteneriat între Spitalul Clinic Municipal de Urgență Timișoara și Municipiul Timișoara pentru a fi depus spre finanțare prin PNRR, C 12, IS. 2.3.

NOTĂ: Elementele de natură tehnică, de detaliu, se vor regăsi în raportul de specialitate si, dacă se impune,  în nota de fundamentare.

